CELEX: 32015D1290
Language: lv
Date: 2015-07-23 00:00:00
Title: Komisijas Īstenošanas lēmums (ES) 2015/1290 (2015. gada 23. jūlijs), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Buglossoides arvensis sēklām iegūtu rafinētu eļļu kā jaunu pārtikas produktu sastāvdaļu (izziņots ar dokumenta numuru C(2015) 4961)

28.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 198/22
            
         KOMISIJAS ĪSTENOŠANAS LĒMUMS (ES) 2015/1290
   (2015. gada 23. jūlijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Buglossoides arvensis sēklām iegūtu rafinētu eļļu kā jaunu pārtikas produktu sastāvdaļu
   
      
         (izziņots ar dokumenta numuru C(2015) 4961)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Technology Crops International2013. gada 25. jūnijā Apvienotās Karalistes kompetentajām iestādēm iesniedza lūgumu par rafinētas eļļas, kas iegūta no Buglossoides arvensis sēklām, kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas produktu novērtēšanas iestāde 2014. gada 6. janvārī sniedza sākotnējo novērtējuma ziņojumu. Šajā ziņojumā tā secināja, ka rafinēta eļļa, kas iegūta no Buglossoides arvensis sēklām, atbilst Regulas (EK) Nr. 258/97 3. panta 1. punktā noteiktajiem kritērijiem par jauniem pārtikas produktiem.
            
         
               (3)
            
            
               Komisija 2014. gada 21. janvārī sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi.
            
         
               (5)
            
            
               Komisija 2014. gada 11. jūnijā apspriedās ar Eiropas Pārtikas nekaitīguma iestādi (EFSA) un lūdza tai veikt novērtējumu par rafinētu eļļu, kas iegūta no Buglossoides arvensis sēklām, kā jaunu pārtikas produktu sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2015. gada 5. februārī atzinumā Scientific Opinion on the safety of refined Buglossoides oil as a novel food ingredient
                   (2) secināja, ka rafinēta eļļa no Buglossoides arvensis sēklām ir nekaitīga, to lietojot ierosinātajos veidos un līmeņos.
            
         
               (7)
            
            
               Eiropas Parlamenta un Padomes Direktīvā 2002/46/EK (3) ir izklāstītas prasības, kas jāievēro attiecībā uz uztura bagātinātājiem. Eiropas Parlamenta un Padomes Regulā (EK) Nr. 1925/2006 (4) ir izklāstītas prasības, kas piemērojamas vitamīnu un minerālvielu, un dažu citu vielu pievienošanai pārtikā. Komisijas Direktīvā 1999/21/EK (5) ir izklāstītas prasības, kas piemērojamas cilvēkiem ar veselības traucējumiem paredzētai diētiskajai pārtikai. Komisijas Direktīvā 96/8/EK (6) ir izklāstītas prasības attiecībā uz pārtikas produktiem, ko paredzēts izmantot svara samazināšanas dietām ar samazinātu enerģētisko vērtību. Būtu jāatļauj izmantot no Buglossoides arvensis sēklām iegūtu rafinētu eļļu, neskarot minēto tiesību aktu prasības.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No Buglossoides arvensis sēklām iegūtu eļļu, kuras specifikācija norādīta I pielikumā, kā jaunu pārtikas produktu sastāvdaļu drīkst laist Savienības tirgū, ievērojot II pielikumā noteiktos lietošanas veidus un maksimālos lietošanas līmeņus un neskarot Direktīvas 2002/46/EK, Regulas (EK) Nr. 1925/2006, Direktīvas 1999/21/EK un Direktīvas 96/8/EK īpašos noteikumus.
   2. pants
   Ar šo lēmumu atļautās no Buglossoides arvensis sēklām iegūtas rafinētas eļļas apzīmējums uz to saturoša produkta marķējuma ir “rafinēta Buglossoides eļļa”.
   3. pants
   Šis lēmums ir adresēts uzņēmumam Technology Crops International, 7996 North Point Blvd Winston Salem, NC 27106, ASV.
   
      Briselē, 2015. gada 23. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2015; 13(2):4029.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      (4)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
   
      (5)  Komisijas 1999. gada 25. marta Direktīva 1999/21/EK par diētisko pārtiku cilvēkiem ar veselības traucējumiem (OV L 91, 7.4.1999., 29. lpp.).
   
      (6)  Komisijas 1996. gada 26. februāra Direktīva 96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (OV L 55, 6.3.1996., 22. lpp.).
   
      I PIELIKUMS
      
         NO BUGLOSSOIDES ARVENSIS SĒKLĀM IEGŪTAS RAFINĒTAS EĻĻAS SPECIFIKĀCIJA
      
      
         Apraksts: rafinētu Buglossoides eļļu iegūst no Buglossoides arvensis (L.) I. M. Johnst sēklām.
      
                  Tests
               
               
                  Specifikācija
               
            
                  Alfa-linolēnskābe
               
               
                  ne mazāk kā 35 masas % no kopējā taukskābju daudzuma
               
            
                  Stearidonskābe
               
               
                  ne mazāk kā 15 masas % no kopējā taukskābju daudzuma
               
            
                  Linolskābe
               
               
                  ne mazāk kā 8 masas % no kopējā taukskābju daudzuma
               
            
                  Transtaukskābes
               
               
                  ne vairāk kā 2 masas % no kopējā taukskābju daudzuma
               
            
                  Skābes skaitlis
               
               
                  ne vairāk kā 0,6 mg KOH/g
               
            
                  Peroksīda skaitlis
               
               
                  ne vairāk kā 5 meq O2/kg
               
            
                  Nepārziepjojamās vielas saturs
               
               
                  ne vairāk kā 2 %
               
            
                  Olbaltumvielu saturs (kopējais slāpeklis)
               
               
                  ne vairāk kā 10 μg/ml
               
            
                  Pirolizidīna alkaloīdi
               
               
                  nenosakāms ar noteikšanas robežu 4 μg/kg
               
            
   
      II PIELIKUMS
      
         NO BUGLOSSOIDES ARVENSIS SĒKLĀM IEGŪTAS RAFINĒTAS EĻĻAS ATĻAUTAIS LIETOJUMS
      
      
                  Pārtikas kategorija
               
               
                  Maksimālais stearidonskābes līmenis
               
            
                  Piena produkti un to analogi
               
               
                  250 mg/100 g;
                  75 mg/100 g dzērieniem
               
            
                  Siers un siera produkti
               
               
                  750 mg/100 g
               
            
                  Sviests un citi tauki un eļļas emulsiju veidi, tostarp pastas (izņemot taukus cepšanai un vārīšanai)
               
               
                  750 mg/100 g
               
            
                  Brokastu pārslas
               
               
                  625 mg/100 g
               
            
                  Uztura bagātināji, kā noteikts Direktīvā 2002/46/EK, izņemot uztura bagātinātājus zīdaiņiem un maziem bērniem
               
               
                  500 mg/dienas deva pēc ražotāja ieteikuma
               
            
                  Diētiskā pārtika cilvēkiem ar veselības traucējumiem, kā noteikts Direktīvā 1999/21/EK, izņemot diētisko pārtiku zīdaiņiem un maziem bērniem
               
               
                  Atbilstoši to personu īpašajām uztura prasībām, kurām šie produkti paredzēti
               
            
                  Pārtikas produkti, ko paredzēts izmantot svara samazināšanas diētām ar samazinātu enerģētisko vērtību, kā definēts Direktīvā 96/8/EK
               
               
                  250 mg ēdienreizes aizvietotājā